ระเบียบศาลรัฐธรรมนูญว่าด้วยหลักเกณฑ์และวิธีการในการดําเนินการเกี่ยวกับการละเมิดอํานาจศาลพ.ศ. 2562 โดยที่รัฐธรรมนูญแห่งราชอาณาจักรไทย พุทธศักราช 2560 มาตรา 210 บัญญัติให้ศาลรัฐธรรมนูญมีหน้าที่และอํานาจพิจารณาวินิจฉัยความชอบด้วยรัฐธรรมนูญของกฎหมายหรือร่างกฎหมาย ปัญหาเกี่ยวกับหน้าที่และอํานาจของสภาผู้แทนราษฎร วุฒิสภา รัฐสภา คณะรัฐมนตรี หรือองค์กรอิสระ รวมทั้งหน้าที่และอํานาจอื่นตามที่บัญญัติไว้ในรัฐธรรมนูญ ประกอบกับพระราชบัญญัติประกอบรัฐธรรมนูญว่าด้วยวิธีพิจารณาของศาลรัฐธรรมนูญ พ.ศ. 2561 มาตรา 38 และมาตรา 39 กําหนดให้ศาลรัฐธรรมนูญมีอํานาจรักษาความสงบเรียบร้อยของการพิจารณาคดีโดยมีอํานาจในการมีคําสั่งให้บุคคลใดหรือกลุ่มบุคคลใดกระทําการ หรืองดเว้นกระทําการ ตลอดจนมีอํานาจพิจารณาและสั่งหรือลงโทษกรณีมีการกระทําที่เป็นการละเมิดอํานาจศาล ดังนั้น เพื่อปกป้องคุ้มครองรักษากระบวนพิจารณาให้ดําเนินไปด้วยความเรียบร้อยและเหมาะสม สมควรวางหลักเกณฑ์และวิธีปฏิบัติในคดีละเมิดอํานาจศาลไว้เพื่อถือปฏิบัติเป็นแนวเดียวกัน อาศัยอํานาจตามความในมาตรา 6 แห่งพระราชบัญญัติประกอบรัฐธรรมนูญว่าด้วยวิธีพิจารณาของศาลรัฐธรรมนูญ พ.ศ. 2561 และข้อ 13 ของข้อกําหนดศาลรัฐธรรมนูญว่าด้วยวิธีพิจารณาคดีรัฐธรรมนูญ พ.ศ. 2562 ศาลรัฐธรรมนูญจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยหลักเกณฑ์และวิธีการในการดําเนินการเกี่ยวกับการละเมิดอํานาจศาล พ.ศ. 2562"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ การดําเนินคดีละเมิดอํานาจศาลให้ปฏิบัติตามระเบียบนี้ และให้นําประมวลกฎหมายวิธีพิจารณาความอาญามาใช้บังคับด้วยโดยอนุโลมข้อ ๔ ให้นําบทบัญญัติว่าด้วยการคัดค้านตุลาการศาลรัฐธรรมนูญ การขอถอนตัวของตุลาการศาลรัฐธรรมนูญจากการพิจารณา ค่าใช้จ่ายเกี่ยวกับการพิจารณาคดี สถานที่พิจารณา เวลาการพิจารณา การแจ้งคําสั่งศาลหรือหมาย ตามพระราชบัญญัติประกอบรัฐธรรมนูญว่าด้วยวิธีพิจารณาของศาลรัฐธรรมนูญ พ.ศ. 2561 มาใช้บังคับด้วยโดยอนุโลมข้อ ๕ เมื่อมีการกระทําที่เป็นการละเมิดอํานาจศาล ให้เลขาธิการสํานักงานศาลรัฐธรรมนูญรวบรวมข้อเท็จจริงพร้อมความเห็น เสนอต่อประธานศาลรัฐธรรมนูญพิจารณาว่าควรเสนอให้ศาลพิจารณาเป็นคดีละเมิดอํานาจศาลหรือไม่ หากประธานศาลรัฐธรรมนูญเห็นชอบให้เสนอศาลพิจารณาเป็นคดีละเมิดอํานาจศาล ให้สํานักงานศาลรัฐธรรมนูญตั้งสํานวนกล่าวหาเสนอต่อศาลเพื่อพิจารณา กรณีการกระทําละเมิดอํานาจศาลปรากฏต่อศาลในขณะพิจารณาคดี ศาลอาจพิจารณาเป็นคดีละเมิดอํานาจศาลและมีคําสั่งลงโทษตามพระราชบัญญัติประกอบรัฐธรรมนูญว่าด้วยวิธีพิจารณาของศาลรัฐธรรมนูญ พ.ศ. 2561 มาตรา 39 ได้ทันที โดยไม่ต้องดําเนินการไต่สวนตามวรรคหนึ่งและวรรคสองก็ได้ข้อ ๖ ให้เลขาธิการสํานักงานศาลรัฐธรรมนูญหรือรองเลขาธิการสํานักงานศาลรัฐธรรมนูญที่ได้รับมอบหมาย พิจารณามอบหมายหน่วยงานผู้รับผิดชอบสํานวนคดีละเมิดอํานาจศาล เมื่อได้รับมอบหมายตามวรรคหนึ่งแล้ว ให้หน่วยงานผู้รับผิดชอบมอบหมายเจ้าหน้าที่คนใดคนหนึ่งเป็นเจ้าหน้าที่ผู้รับผิดชอบสํานวนคดีละเมิดอํานาจศาล ให้เจ้าหน้าที่ผู้รับผิดชอบสํานวนคดีละเมิดอํานาจศาลเสนอสํานวนคดีละเมิดอํานาจศาล พร้อมความเห็นเพื่อประกอบการพิจารณาของศาลต่อเลขาธิการสํานักงานศาลรัฐธรรมนูญผ่านผู้บังคับบัญชาตามลําดับชั้น แล้วให้เลขาธิการสํานักงานศาลรัฐธรรมนูญเสนอต่อศาลข้อ ๗ ให้ศาลมีอํานาจเรียกเอกสารหรือพยานหลักฐานที่เกี่ยวข้องจากบุคคลใดหรือเรียกบุคคลใดมาให้ถ้อยคํา ตลอดจนขอให้หน่วยงานของรัฐ หรือพนักงานสอบสวน ดําเนินการเพื่อประโยชน์ในการพิจารณาได้ ศาลอาจแต่งตั้งตุลาการศาลรัฐธรรมนูญคนหนึ่งรวบรวมพยานหลักฐานที่ได้ตามวรรคหนึ่ง แล้วเสนอรายงานต่อศาลเพื่อประกอบการพิจารณาก็ได้ข้อ ๘ ให้ศาลมีอํานาจออกคําสั่งหรือออกหมายในการพิจารณาคดีและการดําเนินการให้เป็นไปตามคําสั่งของศาล ให้ตุลาการศาลรัฐธรรมนูญคนหนึ่งซึ่งได้รับมอบหมายจากศาลเป็นผู้ลงลายมือชื่อในคําสั่งหรือในหมายตามวรรคหนึ่งข้อ ๙ แบบพิมพ์คําสั่งหรือหมายของศาลตามข้อ 8 และแบบพิมพ์ที่ใช้ในการดําเนินกระบวนพิจารณาของศาล กําหนดให้ใช้เพื่อการใด มีรูปแบบ ขนาดและข้อความอย่างใด ให้เป็นไปตามท้ายระเบียบนี้ข้อ ๑๐ เพื่อให้การพิจารณาและการดําเนินการให้เป็นไปตามคําสั่งของศาลเป็นไปด้วยความเรียบร้อย ศาลหรือสํานักงานศาลรัฐธรรมนูญ อาจร้องขอเจ้าหน้าที่ตํารวจหรือเจ้าหน้าที่อื่นดําเนินการใด ๆ ช่วยสนับสนุนก็ได้ข้อ ๑๑ ให้สํานักงานศาลรัฐธรรมนูญจัดส่งตัวอย่างลายมือชื่อตุลาการศาลรัฐธรรมนูญทุกคนที่มีหน้าที่ลงชื่อในหมายศาล และตัวอย่างตราดุนศาลไปให้ผู้บัญชาการเรือนจํา ผู้ควบคุมดูแลสถานที่กักขังแห่งท้องที่ที่ศาลตั้งอยู่ และเจ้าหน้าที่อื่นที่เกี่ยวข้อง เพื่อใช้ในการตรวจสอบลายมือชื่อในหมาย หากตุลาการศาลรัฐธรรมนูญคนใดพันจากหน้าที่ดังกล่าวแล้วก็ให้แจ้งไปให้ทราบด้วยข้อ ๑๒ องค์คณะของตุลาการศาลรัฐธรรมนูญในการนั่งพิจารณาคดีละเมิดอํานาจศาลและในการทําคําสั่งต้องประกอบด้วยตุลาการศาลรัฐธรรมนูญไม่น้อยกว่าเจ็ดคน คําสั่งของศาลรัฐธรรมนูญในคดีละเมิดอํานาจศาลให้ถือเสียงข้างมาก เว้นแต่การลงโทษตามพระราชบัญญัติประกอบรัฐธรรมนูญว่าด้วยวิธีพิจารณาของศาลรัฐธรรมนูญ พ.ศ. 2561 มาตรา 39 วรรคหนึ่ง (3) ต้องมีมติด้วยคะแนนเสียงไม่น้อยกว่าสองในสามของตุลาการศาลรัฐธรรมนูญทั้งหมดเท่าที่มีอยู่ข้อ ๑๓ ให้ประธานศาลรัฐธรรมนูญรักษาการตามระเบียบนี้ และให้มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ผู้มีอํานาจลงนาม - ประกาศ ณ วันที่ 17 ตุลาคม พ.ศ. 2562 นุรักษ์ มาประณีต ประธานศาลรัฐธรรมนูญ